
ΠΡΟΣ
Τον  κ.  Υπουργό  Δικαιοσύνης,

Διαφάνειας και Ανθρωπίνων Δικαιωμάτων
Κοινοποίηση: κ. Γενικό Γραμματέα του Υπουργείου  Δικ/νης,    Διαφάνειας και Ανθρωπίνων Δικαιωμάτων
ΔΙΑΜΑΡΤΥΡΙΑ
Αξιότιμε, κ. Υπουργέ,
Πληροφορηθήκαμε ότι προσφάτως  συγκαλέσατε σύσκεψη στο Υπουργείο Δικαιοσύνης, με θέμα την εύρυθμη λειτουργία της δικαιοσύνης και την ταχύτερη, κατά το δυνατό,  απονομή της ( ένα πάγιο αίτημα της Ελληνικής κοινωνίας που αποτελεί  ζητούμενο για πάρα πολλά χρόνια). Δυστυχώς για μια ακόμα φορά, σε μια τέτοια διαδικασία δεν κλήθηκαν  εκπρόσωποι των Δικαστικών Υπαλλήλων, που κατά την άποψή μας έχουν να συνεισφέρουν σημαντικά σε μια τέτοια συζήτηση με ιδέες και προτάσεις. Ειδικότερα ο Σύλλογος Δικαστικών Υπαλλήλων Αθήνας, που έχει στην αρμοδιότητά του τα Πολιτικά και Ποινικά Δικαστήρια της Αθήνας με την δικαστηριακή ύλη που τους αντιστοιχεί να ξεπερνά το 50% Πανελλαδικά και κατά συνέπεια την πλειοψηφία των μεγάλων δικών που διεξάγονται στην Αθήνα και απασχολούν έντονα την κοινή γνώμη.

Διαμαρτυρόμαστε έντονα για την μη πρόσκληση και συμμετοχή μας σε τέτοιου είδους συζητήσεις και σας καλούμε σε μελλοντικές αντιστοίχου είδους πρωτοβουλίες σας, να μεριμνήσετε για την πρόσκληση και του Συλλόγου μας. Πιστεύουμε ότι οι Δικαστικοί Υπάλληλοι αποτελούν μέρος του τρίπτυχου των συλλειτουργών  της Δικαιοσύνης  (Δικαστές - Δικηγόροι - Δικαστικοί Υπάλληλοι) και έχοντας καθημερινή παρουσία στις Δικαστικές Υπηρεσίες μπορούμε να καταθέσουμε συγκεκριμένες προτάσεις για την βελτίωση και την ταχύτερη απονομή της Δικαιοσύνης που αποτελούν στόχο όλων μας.

                  Για το Δ.Σ
 Ο  Πρόεδρος                      Ο Γεν. Γραμματέας                                                  

